Инспектори за детска заштита од Секторот за инспекциски надзор во областа на социјалната заштита и заштита на децата при Министерството за труд и социјална политика, инспектор за детска заштита Слаѓана Дамјановска со службена легитимација број 0020, и Рамиз Јашари инспектор за детска заштита, извршија редовен инспекциски надзор над субјектот на инспекциски надзор Приватна установа за деца- детска градинка ,,ГРИН ХАУС,, Скопје со седиште на бул.Илинденска бр.94-б, општина Карпош, Скопје, застапувано од директорот Марина Никушева. Врз основа на записникот од извршен редовен инспекциски надзор со бр.ИП1 16-87/2 од 04.03.2022 година ја утврдија фактичката состојба и врз основа на членовите 205 и 209 став (2) од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19, 311/20 и 294/21) го донесоа следното:

 **Р Е Ш Е Н И Е**

Се наредува на Марина Никушева директор на Приватна установа за деца- детска градинка ,,ГРИН ХАУС,,општина Карпош, Скопје, за отстранување на неправилностите констатирани со записник број ИП1 16-87/2 од 04.03.2022 година, да ги преземе следните мерки и тоа:

1.) Приватната установа за деца- детска градинка ,,ГРИН ХАУС,,Скопје по добивањето на решението од МТСП за вршење на дејноста број 11-10127/9 од 20.12.2013 година, како и по добивањето на решението за промена на просторните услови за вршење на дејноста број 11-2671/3 од 10.05.2017 година, не постапила по член 109 став (2) алинеја 9 и став (3) од законот, односно не назначила лице кое ќе ги извршува задачите на директор на установата, а ги исполнува условите од член 120-а од Законот за заштита на децата. Од наведеното, се констатира дека установата не ги почитува стандардите и нормативите за вршење на дејноста од член 100 став (3) од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр. 104/19, 146/19, 275/19, 311/20 и 294/21).

 Во спротивно ќе се смета дека е сторен прекршок според член 228 став (1) алинеја седум од Законот за заштита на децата, за што е предвидена ,,глоба во износ од од 800 до 1.000 евра во денарска противвредност ќе се изрече за прекршок на установа за деца, на детска градинка/центар за ран детски развој, ако започне со работа и врши дејност, без одобрение и не ги исполнува пропишаните услови, односно ако врши дејност без решение на надлежен орган (членови 102 и 102-а) и став (3) -глоба во износ од 300 до 400 евра во денарска противвредност ќе се изрече на раководното лице како организациона единица во состав на правни лица, високообразовна установа и на приватно училиште, агенцијата за давање услуги за чување и нега на деца и на раководител на објект на јавна установа за деца. „.

 **Рок: 30 дена од приемот на решението.**

 2.)Се задолжуваат вработените - Валентина Танасковиќ воспитувач и негователките Кристина Кимова, Елизабет Кузмановиќ, Бојана Вукашиновиќ, Христина Даниловска и директорката Марина Никушева, кои се вклучени во системот на згрижување и воспитание на децата, за кои е констатирано дека не поседуваат соодветна лиценца за работа, да се стекнат со соодветни лиценци, бидејќи нивниот ангажман не е во согласност со член 178 став (1) од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19, 311/20 и 294/21).

 Во спротивно ќе се смета дека е сторен прекршок според член 229-а став (1) и (3) од Законот за заштита на децата, за кој е предвидена:

-1) Глоба во износ од 150 до 200 евра во денарска противвредност ќе му се изрече за прекршок на лице кое работи во установа за згрижување и воспитание на деца од предучилишна возраст детска градинка/центар за ран детски развој основани како организациона единица во состав на правни лица, високообразовна установа и на приватно училиште, лице ангажирано од агенција за давање услуги за чување и нега на деца од предучилишна возраст и на физичко лице кое самостојно врши одредени

работи од дејноста згрижување и воспитание на деца како професионална дејност, доколку не поседува соодветна лиценца за работа (член 178 став (1)).

(2) Глоба во износ од 300 до 500 евра во денарска противвредност ќе му се изрече за прекршок на одговорното лице во установата за деца, детската градинка/центар за ран детски развој основани како организациона единица во состав на правни лица, високообразовна установа и на приватно училиште, физичко лице кое самостојно врши одредени работи од дејноста згрижување и воспитание на деца како професионална дејност и агенцијата за давање услуги за чување и нега на деца од

предучилишна возраст, доколку вработи или ангажира лице кое не поседува соодветна важечка лиценца за работа ( член 178 став (1)).

##### (3)Глоба во износ од 800 до 1.000 евра во денарска противвредност ќе му се изрече за прекршок на правното лице од став (2) на овој член, доколку вработи или ангажира лице кое не поседува соодветна важечка лиценца за работа (член 178 став (1))

**Рок: 45 дена од прием на Решението.**

 3.) Педагошката документација и евиденција за воспитно - образовните активности да се води уредно, Дневникот за работа на градинката да се води во соодветен образец, Досијеата за дете (развојно портфолио) да се водат уредно, во согласност со член 195 од Законот за заштита на децата, како и да се обезбедат докази од родителите за здравствената состојба на децата, што е предуслов за прием и престој на детето во предучилишна установа, согласно член 60 став (10) од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр. 104/19, 146/19, 275/19 и 311/20) и член 7 став (1) алинеја 2 од Правилникот за форма, содржина и начин на водење на педагошка документација и евиденција во детска градинка и центар за ран детски развој („Сл.весник на Р.М.” бр.87/13, 154/13, 127/14, 146/15, 159/16 и 85/19).

Во спротивно ќе се смета дека е сторен прекршок според член 228 став (1) алинеја петнаесет од Законот за заштита на децата, за што е предвидена ,,глоба во износ од 800 до 1.000 евра во денарска противвредност ќе се изрече за прекршок на установа за деца, на детска градинка/центар за ран детски развој, ако не ја води пропишаната евиденција и документација или ја води спротивно на пропишаното“ став (2) -глоба во износ од 300 до 500 евра во денарска противвредност за правното лице ќе му се изрече за прекршокот од ставот (1) на овој член на директор во установа за деца, детска градинка/центар за ран детски развој и став (7)- алинеја еден односно -глоба во износ од 150 до 200 евра во денарска противвредност ќе се изрече за прекршок на вработено лице во установата за деца ако: ја води педагошката евиденција спротивно на членот 195. “.

 **Рок: 15 дена од приемот на решението.**

4.) Субјектот на инспекцискиот надзор е должен веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки .

 5.)Жалбата изјавена против ова решение, не го одлага неговото извршување.

 **О б р а з л о ж е н и е**

 Инспектори за детска заштита од Секторот за инспекциски надзор во областа на социјалната заштита и заштита на децата при Министерството за труд и социјална политика, извршија редовен инспекциски надзор над субјектот на инспекциски надзор Приватна установа за деца- детска градинка ,,ГРИН ХАУС,, општина Карпош, Скопје, со седиште на бул.Илинденска бр.94-б, Скопје, а врз основа на записникот од извршен редовен инспекциски надзор бр. ИП1 16-87/2 од 04.03.2022 година беше констатирано:

 Приватната установа за деца не назначила лице кое ќе ги извршува задачите на директор на установата и кое ќе ги исполнува условите од член 120-а од Законот, а во врска со член 178 став 1 од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр. 104/19, 146/19, 275/19, 311/20 и 294/21). Од наведеното, се констатира дека установата не ги почитува стандардите и нормативите за вршење на дејноста од член 100 став (3) од Законот за заштита на децата.

 Дел од вработените за кои е констатирано дека не поседуваат соодветни лиценци за работа, да се стекнат со лиценци за работа, согласно член 178 став 1 од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр.104/19, 146/19, 275/19, 311/20 и 294/21).

 Педагошката документација и евиденција за воспитно - образовните активности не се води уредно, Дневникот за работа на градинката да се води во соодветен образец, Досијеата за дете (развојно портфолио) да се водат уредно, во согласност со член 195 од Законот за заштита на децата, како и да се обезбедат докази од родителите за здравствената состојба на децата, што е предуслов за прием и престој на детето во предучилишна установа, согласно член 60 став (10) од Законот за заштита на децата („Сл. весник на Р.М.” бр.23/13, 12/14, 44/14, 144/14, 10/15, 25/15, 150/15, 192/15, 27/16, 163/17, 21/18, 198/18 и „Сл.весник на Р.С.М.” бр. 104/19, 146/19, 275/19, 311/20 и 294/21) и член 7 став (1) алинеја 2 од Правилникот за форма, содржина и начин на водење на педагошка документација и евиденција во детска градинка и центар за ран детски развој („Сл.весник на Р.М.” бр.87/13, 154/13, 127/14, 146/15, 159/16 и 85/19).

 Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под број ИП1 16-87/3 од 07.03.2022 година.

 ПРАВНА ПОУКА: Против ова решение може да се изјави жалба во рок од 15 дена од денот на приемот на решението до Државната комисија за одлучување во втор степен во областа на инспекцискиот надзор и прекршочната постапка.

 Инспектори за детска заштита:

 Слаѓана Дамјановска- инспектор

 Рамиз Јашари - инспектор